Ilgiausiai (1954-1991 m.) naudota Rusijos TFSR vėliava. Autorius - V. Viktorovas.
1991 m. naudota Rusijos TFSR vėliava. 1991-1993 m. - Rusijos Federacijos vėliava
**Rusijos TFSR vėliava**, kitaip *Rusijos Tarybų Federacinės Socialistinės Respublikos vėliava* ar *RTFSR vėliava* (rus. *Флаг РСФСР*) - Rusijos kaip TSRS sąjunginės respublikos vėliava.

1918 m. konstitucija
--------------------

### 1918–1920 m.

1918 m. Visos Rusijos Centrinio vykdomojo komiteto kurtame RTFSR Konstitucijos projekte vėliava nebuvo detaliai aprašyta. Justicijos liaudies komisariato projekte aprašymas buvo toks: „RTFSR prekybinė jūrų ir karinė vėliavos yra raudonas stačiakampis, kurio kairiajame kampe viršuje prie koto yra geltonos raidės *Р.С.Ф.С.Р.*" 

1918 m. liepos 10 d. buvo patvirtinta pirmoji RTFSR Konstitucija. Jos 90 straipsnyje buvo aprašas: „RTFSR prekybinė, jūrų ir karinė vėliavos yra raudonas stačiakampis, kurio kairiajame kampe viršuje prie koto yra auksinės raidės *Р.С.Ф.С.Р.* arba užrašas *Россійская Соціалистическая Федеративная Республика*."

1918 m. rugpjūtį naujoji konstitucija buvo išleista atskira knygele ir nauja rusiška rašyba. Joje buvo įklija, kurioje buvo pateikti spalvoti RTFSR herbo ir vėliavos atvaizdai. Įklijoje vėliava pavaizduota proporcijomis 5:8, o kairiajame kampe raidės Р, С, Ф, С ir Р išdėstytos kryžiumi.
Iki šiol nėra žinoma, kuo remiantis įdėta tokia vėliavos iliustracija, ir nėra žinoma, ar buvo pagaminta nors viena tokia vėliava.

* RTFSR vėliavos (1918 m.) piešinys iš Konstitucijos leidinio su kryžišku užrašu RTFSR su taškais.RTFSR vėliavos (1918 m.) piešinys iš Konstitucijos leidinio su kryžišku užrašu *RTFSR* su taškais.
* RTFSR vėliava. Naudota 1918-1937 m.RTFSR vėliava. Naudota 1918-1937 m.
* RTFSR karinio laivyno vėliava. Naudota 1920-1924 m.RTFSR karinio laivyno vėliava. Naudota 1920-1924 m.

### 1920–1925 m.

1920 m. rugsėjo 29 d. buvo pakeistas Konstitucijos straipsnis apie vėliavą:

* Esamas pavyzdys toliau naudojamas kaip karinė vėliava (raudona, su auksinėmis raidėmis *Р.С.Ф.С.Р.* viršutiniame kairiajame kampe);
* Prekybiniame laivyne įvedama raudona vėliava su didesnėmis baltomis raidėmis Р.С.Ф.С.Р. vėliavos centre;
* Kariniame jūrų laivyne įvedama raudona vėliava su inkaru ir raudona žvaigžde jos centre ir baltomis raidėmis *Р.С.Ф.С.Р.* viršutinėje inkaro dalyje.

Buvo nupieštas naujas spalvotas RTFSR karinės vėliavos atvaizdas, kuris nuo 1918 m. varianto skyrėsi nedaug - raidės buvo platesnė ir žemesnės. Raidės ir raidžių rėmelis iš apačios ir dešinės - aukso spalvos. Vėliavos proporcijos - 1:2. Raidžių užimamo stačiakampio ilgis dukart mažesnis už vėliavos ilgį, o aukštis - už vėliavos aukštį. 

### 1925 m. - valstybinių vėliavų naudojimo tvarka

1925 m. kovo 23 d. buvo priimtas nutarimas apie RTFSR valstybinės vėliavos naudojimo tvarką. Jame pirmą kartą panaudotas pavadinimas *RTFSR valstybinė vėliava*. 

Nutarime nurodyta, kad RTFSR valstybinė vėliava turi būti nuolatos pakelta prie Visos Rusijos CVK (*ВЦИК*) ir LKT (*СНК*) bei visų vietinių tarybų vykdomųjų komitetų pastatų. 
Taip pat valstybinė vėliava turėjo būti iškeliama prie pastatų, kuriuose vyksta Rusijos ar vietinių tarybų suvažiavimai bei CVK sesijos.

Prie kitų valstybės ir vietinės valdžios organų (liaudies komisariatų, vykdomųjų komitetų skyrių), RTFSR valstybinių įmonių pastatų valstybinės vėliavos keliamos tik švenčiant proletarines, visasąjungines, respublikines ir vietines šventes.

Prie pastatų, kuriuose įsikūrusios likusios valstybinės, profesinės, kooperacinės ir kitokios visuomeninės organizacijos, įstaigos ir įmonės per šventes keliamos paprastos raudonos vėliavos be užrašų ir simbolių.

Privatūs asmenys, privačios įmonės neprivalėjo per proletarines ir sąjungines šventes iškelti vėliavų.

1925 m. konstitucija
--------------------

Antrojoje konstitucijoje įtvirtinta sąvoka „valstybinė vėliava". Vėliava aprašyta taip:
RTFSR valstybinė vėliava yra raudonas audeklo stačiakampis, kurio viršutiniame kairiajame kampe prie koto užrašas auksinėmis raidėmis *Р.С.Ф.С.Р.*..

Pateiktas vėliavos vaizdas nesiskyrė nuo vaizdo, pateikto 1918 m.

1937 m. konstitucija
--------------------

### 1937–1954 m.

RTFSR vėliava 1937-1954 m.
1937 m. sausio 21 d. buvo patvirtinta nauja RTFSR konstitucija. 
Joje buvo rašoma, kad RTFSR valstybinė vėliava yra stačiakampė, raudona, kurios viršutiniame kampe prie koto yra užrašas auksinėmis raidėmis *РСФСР*.

1937 m. balandžio 1 d. buvo patvirtintas naujas RTFSR valstybinės vėliavos vaizdas, kurį sukūrė dailininkas A. Milkinas. Skirtingai nuo ankstesnio varianto užrašas neturėjo rėmelio, o jo raidės (parašytos paprastu šriftu) - skiriamųjų taškų.

### 1954–1978 m.

RTFSR vėliava (1954—1991)
1947 m. vasario mėn. TSRS AT Prezidiumas priėmė nutarimą, kuris rekomendavo sąjunginėms respublikoms sukurti ir priimti naujas vėliavas:

* Kad jos atspindėtų sąjunginę vienybę buvo siūloma jose panaudoti TSRS valstybinės vėliavos simboliką - auksinius pjautuvą ir kūjį, raudoną žvaigždę auksiniu apvadu ir vyraujančią raudoną spalvą.
* Kiekvienos respublikos nacionalinius, istorinius bei kultūrinius ypatumus išreikšti siūlė naudojant kitokias spalvas, jų išdėstymą ar nacionalinius ornamentus.

Pagal Valentino Viktorovo projektą 1954 m. sausio 9 d. RTFSR AT Prezidiumo nutarimu buvo patvirtinta nauja RTFSR valstybinė vėliava. Vėliau šios vėliavos aprašas buvo įtrauktas į RTFSR konstituciją..

Vėliava aprašyta taip: Raudonas audeklo stačiakampis su žydra juosta prie vėliavos koto per visą vėliavos aukštį. Žydros juostos plotis - 1/8 vėliavos ilgio. Kairiajame viršutiniame vėliavos kampe pavaizduoti auksiniai pjautuvas ir kūjis, o virš jų - raudona penkiakampė žvaigždė su auksiniu apvadu. Vėliavos ilgio ir aukščio santykis 2:1. 

Pjautuvas ir kūjis yra kvadrate, kurio kraštinė lygus 1/4 vėliavos aukščio. Penkiakampę žvaigždę apibrėžus apskritimu, jo skersmuo lygus 1/8 vėliavos pločio. Žvaigždės, pjautuvo ir kūjo vertikali ašis eina ties 2/5 nuo vėliavos koto krašto. Nuo viršutinio vėliavos krašto iki žvaigždės centro - 1/8 vėliavos aukščio.

1978 m. konstitucija
--------------------

Priedas prie 1981 m. RTFSR vėliavos nuostatų
1978 m. balandžio 12 d. buvo priimta nauja RTFSR Konstitucija. Joje buvo pateiktas vėliavos aprašas, kuris iš esmės nesiskyrė nuo ankstesnio.

1981 m. sausio 22 d. RTFSR AT Prezidiumo nutarimas nurodė, kad atvirkščioje vėliavos pusėje žvaigždės, pjautuvas ir kūjis nevaizduojami.

1991–1993 m.
------------

RTFSR nacionalinė vėliava (nuo 1991 m. rugpjūčio 22 d.).  
RTFSR valstybinė vėliava nuo 1991 m. lapkričio 1 d. iki 1991 m. gruodžio 25 d.
1991 m. rugpjūčio 22 d. RTFSR AT nutarė istorinę Rusijos vėliavą (horizontali trispalvė su vienodo pločio balta, žydra ir raudona juostomis) laikyti nacionaline Rusijos Federacijos vėliava.

1991 m. lapkričio 1 d. trispalvė buvo pripažinta RTFSR valstybine vėliava, jos aprašas įtrauktas į RTFSR Konstituciją..

Nuorodos
--------

1. ↑  Конституция РСФСР 1918 года.
2. ↑  Иванченко А. В. Союз серпа и молота: Государственные символы РСФСР. — М.:Сов. Россия, 1987. — С.99
3. ↑   Декрет ВЦИК от 13 октября 1920 г. «Об установлении торгового, морского и военного флага» в кн.: Собрание узаконений и распоряжений Правительства РСФСР, 1920, № 82, цит. по: Вексиллологический справочник по флагам Российской Империи и СССР/сост. Соколов В. А.-М.: МГИУ, 2002, ISBN 5-276-00240-1, С.482
4. ↑  Собрание узаконений и распоряжений правительства РСФСР.- 1925, № 20, цит. по: Вексиллологический справочник по флагам Российской Империи и СССР, Т.1/сост. Соколов В. А. — М.: МГИУ, 2002, ISBN 5-276-00240-1, СС.487—488
5. ↑  Собрание советских конституций и конституционных актов. — Харьков, 1928, С.42, цит. по: Вексиллологический справочник по флагам Российской Империи и СССР, Т.1/сост. Соколов В. А. — М.: МГИУ, 2002, ISBN 5-276-00240-1, С.488
6. ↑  Иванченко А. В. Союз серпа и молота: Государственные символы РСФСР. — М.:Советская Россия, 1987. — С.107
7. ↑  Российская Империя - Конституция РСФСР 1937 г
8. ↑  Указ Президиума Верховного Совета РСФСР от 9 января 1954 г. «О Государственном флаге РСФСР»
9. ↑  Закон РСФСР от 2 мая 1954 г. «О Государственном флаге РСФСР»
10. ↑  Конституция РСФСР в редакции от 12 апреля 1978 года.
11. ↑  Постановление Верховного Совета РСФСР от от 22 августа 1991 г. № 1627 / I—I «Об официальном признании и использовании Национального флага РСФСР» Archyvuota kopija 2020-10-31 iš Wayback Machine projekto.
12. ↑  Закон РСФСР от 1 ноября 1991 года № 1827-I «Об изменениях и дополнениях Конституции (Основного Закона) РСФСР»
13. ↑  Статья 181 Конституции (Основного Закона) Российской Советской Федеративной Социалистической Республики

  

 **TSRS vėliavos**

| **Tarybų Sąjungos vėliava** | **Sąjunginių respublikų vėliavos** | **Panaikintų sąjunginių respublikų vėliavos** |
| --- | --- | --- |
|  |
| 
**Tarybų Sąjungos vėliava**
Infolentelė: žiūrėti • aptarti • redaguoti | * Baltarusija **Baltarusijos TSR vėliava**
* Moldavija **Moldavijos TSR vėliava**
* Rusija **Rusijos TFSR vėliava**
* Ukraina **Ukrainos TSR vėliava**
* Kazachstanas **Kazachijos TSR vėliava**
* Moldavija **Kirgizijos TSR vėliava**
* Tadžikija **Tadžikijos TSR vėliava**
* Turkmėnija **Turkmėnijos TSR vėliava**
* Uzbekija **Uzbekijos TSR vėliava**
* Armėnija **Armėnijos TSR vėliava**
* Azerbaidžanas **Azerbaidžano TSR vėliava**
* Gruzija **Gruzijos TSR vėliava**
* Estija **Estijos TSR vėliava**
* Latvija **Latvijos TSR vėliava**
* Lietuva **Lietuvos TSR vėliava**
 | * **Abchazijos TSR vėliava**
* **Chorezmo TSR vėliava**
* **Galicijos TSR vėliava**
* **Lietuvos-Baltarusijos TSR (Litbelo) vėliava**
* **Užkaukazės TFSR vėliava**
* **Karelijos-Suomijos TSR vėliava**
 |